《以淮白寄公卷》
宋代·吴则礼

淮鱼泼泼初饱霜，頳尾宁数河之鲂。
即今谁独可寄似，风味高彻惟曾郎。
曾朗结发傍辇毂，黄头号旧厌官厨肉。
藜藿奚为便作魔，九年雷绕羁臣腹。
羁臣曩者仆射儿，裘马讵省论轻肥，
诗书堆床四壁立，畴昔短褐操钥犁，
侬亦大是穷相人，小黠不足知无伦。
江南江北白月底，簸弄扁舟天不嗔。
正须晚菘冒香枨，余生要此一釜羹。
别来曷如姑问讯，看取老子终骑鲸。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。